62020TO0462_INF
Uznesenie Všeobecného súdu (siedma komora) zo 14. apríla 2021 –ZU/Komisia
(vec T‑462/20)
„Žaloba o neplatnosť a o náhradu škody – Verejná služba – Úradníci – Žiadosť o informácie – Zamietnutie sťažnosti – Neexistencia aktu spôsobujúceho ujmu – Zjavne neprípustná žaloba“
1.
Postavenie úradníka – Žiadosť v zmysle článku 90 ods. 1 služobného poriadku – Pojem – Žiadosť o poskytnutie informácií bez toho, aby bola administratíva vyzvaná na prijatie rozhodnutia – Vylúčenie
(Služobný poriadok úradníkov, článok 90 ods. 1)
(pozri bod 36)
2.
Postavenie úradníka – Akt spôsobujúci ujmu – Pojem – Akty so záväznými právnymi účinkami – Žiadosť o poskytnutie informácií bez toho, aby bola administratíva vyzvaná na prijatie rozhodnutia – Vylúčenie
(Služobný poriadok úradníkov, článok 90 ods. 2 a článok 91 ods. 1)
(pozri body 32 – 37)
Predmet
Návrh podaný na základe článku 270 ZFEÚ jednak na zrušenie, po prvé listu Komisie z 5. septembra 2019, ktorým odmieta odpovedať na otázky žalobcu, a po druhé listu Komisie zo 6. apríla 2020, ktorým sa zamieta jeho sťažnosť, a jednak na náhradu škody, ktorú žalobca údajne utrpel v dôsledku týchto opatrení
Výrok
1.
Žaloba sa zamieta.
2.
ZU znáša všetky trovy konania.